Document ID: 31999D0521

ΑΠΟΦΑΣΗ ΤΗΣ ΕΠΙΤΡΟΠΗΣ
της 9ης Ιουλίου 1999
για τροποποίηση της απόφασης 95/124/ΕΚ για τον καθορισμό του καταλόγου των εγκεκριμένων ιχθυοτροφικών εκμεταλλεύσεων στη Γερμανία
[κοινοποιηθείσα υπό τον αριθμό Ε(1999) 2040]
(Κείμενο που παρουσιάζει ενδιαφέρον για τον ΕΟΧ)
(1999/521/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία, 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 6 παράγραφος 3,
Εκτιμώντας:
(1) ότι τα κράτη μέλη μπορούν να αποκτήσουν, για τις ιχθυοτροφικές εκμεταλλεύσεις που βρίσκονται σε μη εγκεκριμένη ζώνη όσον αφορά τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ), καθεστώς εγκεκριμένης εκμετάλλευσης απαλλαγμένης από ορισμένες νόσους των ιχθύων·
(2) ότι ο κατάλογος των εγκεκριμένων εκμεταλλεύσεων στη Γερμανία καθορίστηκε με την απόφαση 95/124/ΕΚ της Επιτροπής(3), όπως τροποποιήθηκε τελευταία από την απόφαση 97/228/ΕΚ(4)·
(3) ότι η Γερμανία, με επιστολές της με ημερομηνία 10 Δεκεμβρίου 1996, 18 Δεκεμβρίου 1996, 11 Φεβρουαρίου 1998, 16 Μαρτίου 1998 και 19 Νοεμβρίου 1998 υπέβαλε στην Επιτροπή δικαιολογητικά σχετικά με τη χορήγηση, για άλλες ιχθυοτροφικές εκμεταλλεύσεις, του καθεστώτος της εγκεκριμένης εκμετάλλευσης ευρισκόμενης εντός μη εγκεκριμένης ζώνης όσον αφορά τη ΛΑΝ και την ΙΑΣ καθώς και τις εθνικές διατάξεις που διασφαλίζουν την τήρηση των σχετικών κανόνων για τη διατήρηση της έγκρισης·
(4) ότι η Επιτροπή και τα κράτη μέλη προέβησαν σε εξέταση των υποβληθέντων από τη Γερμανία δικαιολογητικών για τις εκμεταλλεύσεις αυτές·
(5) ότι από την εξέταση αυτή προκύπτει ότι ορισμένες εκμεταλλεύσεις ανταποκρίνονται στο σύνολο των απαιτήσεων που προβλέπει το άρθρο 6 της οδηγίας 91/67/ΕΟΚ· ότι ορισμένες εκμεταλλεύσεις δεν πληρούν τις απαιτήσεις αυτές, ιδίως εκείνες που αφορούν το πρόγραμμα δειγματοληψίας ή τις διατάξεις τις σχετικές με τις υποδομές·
(6) ότι, συνεπώς, οι εκμεταλλεύσεις που συμμορφώνονται προς τις διατάξεις της οδηγίας 91/67/ΕΟΚ δύνανται να τύχουν του καθεστώτος εγκεκριμένης εκμετάλλευσης που βρίσκεται σε μη εγκεκριμένη ζώνη·
(7) ότι οι εκμεταλλεύσεις αυτές πρέπει να προστεθούν στον κατάλογο των ήδη εγκεκριμένων εκμεταλλεύσεων·
(8) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 95/124/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 9 Ιουλίου 1999.

Labels: 7
18
6
0